Diari Oficial de la Generalitat Valenciana


Sumari del DOGV 2533, del 20-06-1995 (1995/835101)

ORDRE de 20 de gener de 1995, de la Conselleria d'Educació i Ciència per la qual s'atorguen plenes competències acadèmiques a determinats centres autoritzats d'ensenyament musical relatives al pla d'estudis anterior a la nova ordenació educativa.
------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/01/20/(2)/dof/vci/html**

### Dades del document

Número de DOGV
:   2533

Data del DOGV
:   20-06-1995

Secció del DOGV
:   DISPOSICIONS GENERALS

Número del document
:   1995/835101


Data del document
:   20-01-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 20 de gener de 1995, de la Conselleria d'Educació i Ciència per la qual s'atorguen plenes competències acadèmiques a determinats centres autoritzats d'ensenyament musical relatives al pla d'estudis anterior a la nova ordenació educativa   
La plenitud en l'ús de les competències acadèmiques és un dels aspectes singulars de la Llei Orgànica 1/1990, de 3 d'octubre, d'Ordenació General del Sistema Educatiu, la qual, en la disposició addicional sisena, modifica l'article vint-i-tres de la Llei Orgànica 8/1985, de 3 de juliol, i determina que l'obertura i funcionament dels centres docents privats que impartesquen ensenyaments, tant de règim general com de règim especial, se sotmetran al principi d'autorització administrativa i, en aquest sentit, els centres que resulten autoritzats perquè compleixen els requisits exigibles gaudiran de plenes facultats acadèmiques.  
Per aquesta raó, la Conselleria d'Educació i Ciència ha considerat, per tal de ser coherent, la necessitat de reconéixer, als centres autoritzats per a impartir ensenyaments musicals de la nova ordenació educativa, competències plenes pel que fa també a l'activitat acadèmica del pla d'estudis que s'extingeix, quan aquesta és d'un grau equivalent als nous ensenyaments autoritzats.  
Així, vists la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril), pel qual s'estableixen els requisits mínims dels centres que imparteixen ensenyaments artístics i el Reial Decret 321/1994, de 25 de febrer, sobre autoritzacions a centres docents privats per a impartir ensenyaments artístics.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar els centres indicats en l'annex perquè impartesquen, amb plenes facultats acadèmiques, les assignatures de música de grau elemental no extingides, corresponents al pla anterior a la nova ordenació educativa, la impartició de les quals tingueren autoritzada mitjançant les corresponents disposicions legals.  
Segon  
Deixar sense efecte la disposició que s'especifica en l'annex per a cadascun dels centres, exclusivament en allò que a ells els afecta.  
DISPOSICIó ADDCIONAL  
Aquestes autoritzacions donaran lloc a les corresponents inscripcions en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs caldrà comunicar-ho prèviament al conseller d'Educació i Ciència, tal com exigeix l'article 110.3 de la Llei 30/1992.  
València, 20 de gener de 1995  
El conseller d'Educació i Ciència  
Joan Romero i González  
ANNEX /ANEXO  
PROVíNCIA: VALèNCIA  
LOCALITAT: ALMUSSAFES  
DENOMINACIó: CENTRO ELEMENTAL DE MúSICA DE LA SOCIEDAD MUSICAL  
NúMERO DE CODI: 98805131  
DOMICILI: C/ AUSIAS MARCH, 37  
TITULAR: SOCIEDAD MUSICAL LIRA ALMUSSAFENSE  
Es deixa sense efecte, en allò que a aquest centre afecta, la disposició transitòria de l'Ordre de 4 d'agost de 1993, de la Conselleria d'Educació i Ciència (DOGV de 15 d'octubre de 1993).  
PROVíNCIA:VALèNCIA  
LOCALITAT: VALèNCIA  
DENOMINACIó: ESCUELA DE MúSICA ALSINA  
NúMERO DE CODI: 15573944  
DOMICILI: C/ DR. SANCHIS SIVERA, 23  
TITULAR: CARMEN ALSINA ALSINA  
Es deixa sense efecte, en allò que a aquest centre afecta, la disposició transitòria de l'Ordre de 4 d'agost de 1993, de la Conselleria d'Educació i Ciència (DOGV de 15 d'octubre de 1993).  
PROVíNCIA: VALèNCIA  
LOCALITAT: BENIFAIó  
DENOMINACIó: CENTRO DE ESTUDIOS MUSICALES  
NúMERO DE CODI: 41163775  
DOMICILI: C/ JOSÉ MOROTE, 4  
TITULAR: SOCIEDAD ARTíSTICO MUSICAL DE BENIFAIó  
Es deixa sense efecte, en allò que a aquest centre afecta, la disposició transitòria de l'Ordre de 4 d'agost de 1993, de la Conselleria d'Educació i Ciència (DOGV de 15 d'octubre de 1993).


Còpia Permalink ELI